Trükikiri
Trükikiri on teksti trükitehniliseks paljundamiseks vajalike tähtede, numbrite ja muude märkide komplekt. Igal komplektil ehk kirjatüübil on nimi, nt Times, Futura, Courier. Tekstitöötluses nimetatakse kindla kujuga ja nimega kirjamärkide komplekti fondiks. Arvutifonte (ingl computer font) on laias valikus ja neid lisandub järjest. Kirju (sh fonte) liigitatakse tüübi, suuruse ja laadi järgi.